यह पूछने पर कि पुणे को क्यों चुना गया तो आईपीएल सूत्र ने कहा कि कप्तान धोनी हालात से अच्छी तरह वाकिफ हैं और लाजिस्टक कारणों से भी मैच विशाखापत्तनम के बजाय पुणे करना सही होगा. सूत्र ने कहा, ‘विजाग से कुछ ही सीधी फ्लाइट उपलब्ध हैं. अगर टीम को इंदौर जाना होगा तो उन्हें दिल्ली से होते हुए इंदौर पहुंचना होगा. पुणे से परिवहन की बेहतर सुविधाएं हैं इसलिए सीएसके का बेस पुणे शिफ्ट करने का फैसला किया गया.’